## **dr. ALENKA LIPOVEC**

Pedagoška fakulteta in Filozofska fakulteta Univerze v Mariboru, Koroška cesta 160, 2000 Maribor

telefon: 02 229 686

e-naslov: alenka.lipovec@um.si

* Izredna profesorica, doktorica (habilitirana za področje specialna didaktika (podpodročje matematika), predavateljica matematičnih in didaktičnih predmetov na Pedagoški fakulteti Maribor in na Fakulteti za naravoslovje in matematiko Univerze v Mariboru, izvajalka posodobitvenih programov s področja vključevanja igre v pouk matematike, zgodnjega poučevanja tujih jezikov in predavanj za mlajše učence na Mini univerzi Filozofske fakultete.
* Temeljna raziskovalna področja: razvoj primernega odnosa in stališč do matematike, razvoj zgodnjih matematičnih pojmov, komunikacija pri pouku matematike, vključevanje staršev v matematično izobraževanja otrok, interaktivna matematična gradiva za mlajše učence, problemski pristop in pristop CLIL pri mlajših učencih.

**Predavanje za vzgojitelje, učitelje, mentorje bralne značke za vrtce in OŠ (po triletjih):**

Trajanje: 2 šolski uri ali po dogovoru.

***Kje v otroški literaturi se skriva matematika?***

V predavanju bo izpostavljeno dvoje: a) nujnost razvitosti bralne pismenosti za reševanje matematičnih problemov in b) otroška leposlovna literatura kot pomemben vir avtentičnih matematičnih problemov. Udeleženci bodo v prvem delu seznanjeni z rezultati mednarodnih raziskav, ki utemeljujejo branje kot potrebni pogoj za razvijanje matematične pismenosti. V drugem delu bodo predstavljeni konkretni primeri uporabe otroške leposlovne literature pri razvijanju zgodnjih pojmov iz matematike in kriteriji za prepoznavanje take literature. V zadnjem delu bodo prikazane nekatere strategije za izboljševanje odnosa in stališč do matematike z uporabo slikanic.

## **Izbrana literatura:**

LIPOVEC, Alenka, PODGORŠEK, Manja, ANTOLIN DREŠAR, Darja. Grafične predstavitve nekaterih elementarnih matematičnih pojmov. Pedagoška obzorja, 2015, letn. 30, št. 3/4, str. 19-35.

PODGORŠEK, Manja, LIPOVEC, Alenka. Vpogled v matematično razumevanje učencev. V: SUBAN, Mojca (ur.). KUPM 2016 : zbornik razširjenih povzetkov. 1. izd. Ljubljana: Zavod RS za šolstvo, 2016, str. 192-193.

LIPOVEC, Alenka, ANTOLIN DREŠAR, Darja. V metodo usmerjen kognitivni stil reševanja problemov in učenci s specifičnimi učnimi težavami. Matematika v šoli, 2015, letn. 21, št. 3/4, str. 26-34.